CELEX: C2004/106/50
Language: da
Date: 2004-04-30 00:00:00
Title: Sag C-114/04: Saganlagt den 3.marts 2004 af Kommissionen for De Europæiske Fællesskaber modForbundsrepublikken Tyskland.

30.4.2004   
            
            
               DA
            
            
               Den Europæiske Unions Tidende
            
            
               C 106/29
            
         Sag anlagt den 3. marts 2004 af Kommissionen for De Europæiske Fællesskaber mod Forbundsrepublikken Tyskland.
   (Sag C-114/04)
   (2004/C 106/50)
   Ved De Europæiske Fællesskabers Domstol er der den 3. marts 2004 anlagt sag mod Forbundsrepublikken Tyskland af Kommissionen for De Europæiske Fællesskaber ved Bernhard Shima, Kommissionens Juridiske Tjeneste, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Forbundsrepublikken Tyskland har tilsidesat sine forpligtelser i henhold til artikel 28 EF, idet den i forbindelse med tilbagekaldelsen af markedsføringstilladelsen vedrørende et plantebeskyttende referenceprodukt ikke har indrømmet parallelimportørerne en passende frist til at afvikle deres lagerbeholdninger.
            
         
               2.
            
            
               Forbundsrepublikken Tyskland tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen har anført, at den foranstaltning, Biologischen Bundesanstalt har truffet, ikke er i overensstemmelse med det princip om frie varebevægelser, der er fastsat i artikel 28 EF – 30 EF, og retspraksis på dette område.
   Den omstændighed, at tilbagekaldelsen af markedsføringstilladelsen vedrørende referenceproduktet er sket, uden at parallelimportørerne er indrømmet en frist til at afvikle deres lagerbeholdninger, hvilket indebærer, at de parallelimporterede produkter ikke kan bringes på markedet, er en hindring for de frie varebevægelser som omhandlet i Domstolens praksis og er derfor i princippet i strid med artikel 28 EF.
   En parallelimportør er henvist til at indkøbe større mængder af det tilsvarende produkt i udlandet for at kunne markedsføre produktet på importstatens marked til en konkurrencedygtig pris og effektuere kundernes bestillinger. Af den grund må en parallelimportør nødvendigvis have en vis lagerbeholdning. Det forhold, at muligheden for at sælge disse lagerbeholdninger efter tilbagekaldelse af markedsføringstilladelsen vedrørende referenceproduktet uden videre bortfalder, kan uden tvivl sidestilles med en kvantitativ indførselsrestriktion.
   En sådan handelshindring for parallelimport af plantebeskyttelsesmidler er ikke begrundet, eftersom tilbagekaldelsen af markedsføringstilladelsen ikke beror på et af de i artikel 30 EF nævnte hensyn, navnlig ikke hensynet til den offentlige sundhed.